Martinluterkinga Tagofesto

La Martinluterkinga Tagofesto aŭ en angla Martin Luther King, Jr. Day (oficiale Birthday of Martin Luther King, Jr., naskotago de MLK) estas usona federala feritago kiu markas kaj honoras la naskotagon de Martin Luther King. Ĝi estas celebrata en la tria lundo de Januaro ĉiujare, kiu estas ĉirkaŭ la dato de la vera naskotago de King, nome la 15an de Januaro. Tiu movanta feritago estas simila al aliaj lundaj feritagoj starigitaj laŭ uniforma lunda programo.

King estis ĉefa parolanto por senperforta aktivismo en la Afrikusona Civilrajta Movado, kiu sukcese protestis kontraŭ rasa diskriminacio en federalaj kaj stataj leĝoj. La kampanjo por federala feritago por la honoro de King ekis tuj post lia murdo en 1968. La Prezidento Ronald Reagan subskribis la meton de la feritago en la leĝaro en 1983, kaj ĝi estis unuafoje celebrita post tri jaroj. Dekomence, kelkaj ŝtatoj rezistis la observon de la feritago kiel tia, per alternativaj nomoj aŭ kombinante ĝin kun aliaj feirtagoj. Ĝi estis oficiale celebrita en ĉiuj la 50 ŝtatoj por la unua foje en 2000.

 Referencoj 

 Eksteraj ligiloj 

 Martin Luther King, Jr. Federal Holiday Commission  ĉe Federala Registro
 Martin Luther King, Jr. Day of Service oficiala registara retejo
 King Holiday and Service Act of 1994   de THOMAS
 Remarks on Signing the King Holiday and Service Act of 1994, President William J. Clinton, The American Presidency Project, 23a de Aŭgusto, 1994
 The Martin Luther King, Jr. Center for Nonviolent Social Change, Estate of Martin Luther King, Jr.

Kategorio:Rasismo
Kategorio:Socio en Usono
Kategorio:Feritagoj